Ehdotus neuvoston asetukseksi (EY) sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 muuttamisesta (Erinäisiä muutoksia vuonna 1998) /* KOM/98/0547 lopull. - CNS 98/0285 */



Virallinen lehti nro C 325 , 23/10/1998 s. 0012



Ehdotus Neuvoston asetukseksi (EY) sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 muuttamisesta (Erinäisiä muutoksia vuonna 1998) (98/C 325/05) (ETA:n kannalta merkityksellinen teksti) KOM(1998) 547 lopull. - 98/0285(CNS) (Komission esittämä 30 päivänä syyskuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 51 ja 235 artiklan, ottaa huomioon komission ehdotuksen, joka on esitetty siirtotyöläisten sosiaaliturvan hallintotoimikunnan kuulemisen jälkeen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että, on tarpeen tehdä tiettyjä muutoksia sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä heinäkuuta 1971 annettuun neuvoston asetukseen (ETY) N:o 1408/71 (1) sekä sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä 21 päivänä maaliskuuta 1972 annettuun neuvoston asetukseen (ETY) N:o 574/72 (2); nämä muutokset liittyvät jäsenvaltioiden kansallisissa sosiaaliturvalainsäädännöissä tehtyihin muutoksiin, koska 8 luvun soveltaminen orvoneläkkeisiin aiheuttaa hallintoon liittyviä ja tulkintaongelmia, on asianomaisten henkilöiden edun mukaista laskea orvoneläkkeet III osaston 3 luvun säännösten eikä 8 luvun säännösten mukaisesti, on suotavaa tarkistaa liitteen II a otsaketta "L. PORTUGALI", jotta otetaan huomioon Portugalin lainsäädäntöön tehdyt muutokset, on lisättävä uusi alakohta liitteen VI otsakkeeseen "G. IRLANTI" ja toinen uusi alakohta otsakkeeseen "O. YHDISTYNYT KUNINGASKUNTA", jotta otetaan huomioon ensisijaisuussäännöt, joita sovelletaan Irlannin ja Yhdistyneen kuningaskunnan lainsäädännön mukaisiin päällekkäisiä perhe-etuuksia koskeviin oikeuksiin, jotka perustuvat ammatin harjoittamiseen toisessa näistä jäsenvaltioista, asetuksen (ETY) N:o 574/72 säännöksillä ei ole välitöntä vaikutusta yksittäisten henkilöiden oikeuksien määrittämiseen, on suotavaa säätää mahdollisuudesta muuttaa asetuksen (ETY) N:o 574/72 kaikkia liitteitä komission asetuksella kyseisten jäsenvaltioiden tai niiden toimivaltaisten viranomaisten pyynnöstä sen jälkeen, kun hallintotoimikunta on antanut asiassa lausunnon; liitteiden muuttaminen tarkoittaa ainoastaan asianomaisten jäsenvaltioiden tai niiden toimivaltaisten viranomaisten tekemien päätösten saattamista osaksi yhteisön säädöstä, on tarkistettava asetuksen (ETY) N:o 574/72 liitteen otsaketta "43. ESPANJA - ITALIA", Ranskassa toteutettujen hallinnon uudelleenjärjestelyjen vuoksi, jotka koskevat hakemuksia lähettämisen ja poikkeuksellisen lähettämisen pidentämiseksi, olisi vastaavasti tarkistettava asetuksen (ETY) N:o 574/72 liitteen 10 otsaketta "E. RANSKA", sosiaaliturvan alalla toteutettavan työntekijöiden vapaata liikkuvuutta koskevan tavoitteen saavuttamiseksi on tarpeellista ja aiheellista, että kansallisten sosiaaliturvajärjestelmien yhdenmukaistamista koskevia sääntöjä muutetaan sitovalla ja sellaisenaan kaikissa jäsenvaltioissa sovellettavalla yhteisön lainsäädäntövälineellä, ja tämä periaate on yhdenmukainen perustamissopimuksen 3 b artiklan kolmannen kohdan määräysten kanssa, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 1408/71 seuraavasti: 1. Korvataan 44 artiklan 3 kohta seuraavasti: "3) Tätä lukua ei sovelleta sellaisiin lasten osalta suoritettaviin eläkkeiden korotuksiin tai lisiin, jotka myönnetään 8 luvun säännösten mukaisesti." 2. Korvataan 78 artiklan 1 kohta seuraavasti: "1) Ilmaisulla `etuudet` tarkoitetaan tässä artiklassa perheavustuksia ja tietyissä tapauksissa lisä- tai erityisavustuksia orvoille." 3. Korvataan 79 artiklan 1 kohta seuraavasti: "1) Edellä 77 ja 78 artiklassa tarkoitetut etuudet annetaan sen lainsäädännön mukaisesti, joka määräytyy noiden artiklojen säännöksiä soveltamalla, laitoksesta, joka on vastuussa tämän lainsäädännön soveltamisesta, ja sen kustannuksella, niin kuin eläkkeensaajaan tai vainajaan olisi sovellettu vain toimivaltaisen valtion lainsäädäntöä. Jos tämän lainsäädännön mukaisesti edellytetään, että etuuksia koskevan oikeuden saaminen, säilyttäminen tai takaisinsaaminen riippuu vakuutus-, työskentely- itsenäisen ammatinharjoittamisen tai asumiskausien pituudesta, tällainen pituus määritetään ottaen tarvittaessa huomioon 45 artiklan säännökset tai 72 artiklan säännökset." 4. Korvataan liitteen II a otsake "L. PORTUGALI" seuraavasti: "L. PORTUGALI a) Maksuihin perustumaton perheavustus lapsille ja nuorille ja vamman johdosta maksettava sen lisäosa (27 päivänä toukokuuta 1980 annettu lakiasetus. N:o 160/80, sellaisena kuin se on muutettuna 30 päivänä toukokuuta 1997 annetulla lakiasetuksella N:o 133-C/97). b) Maksuihin perustumaton avustus erityisoppilaitoksessa opiskelua varten (27 päivänä toukokuuta 1980 annettu lakiasetus N:o 160/80, sellaisena kuin se on muutettuna 30 päivänä toukokuuta 1997 annetulla lakiasetuksella N:o 133-C/97). c) Maksuihin perustumaton orvoneläke (27 päivänä toukokuuta 1980 lakiasetus N:o 160/80, sellaisena kuin se on muutettuna 30 päivänä toukokuuta 1997 annetulla lakiasetuksella N:o 133-C/97). d) Maksuihin perustumaton vanhuus- ja työkyvyttömyyseläke (13 päivänä lokakuuta 1980 annettu lakiasetus N:o 464/80). e) Maksuihin perustumaton hoitoavustus (27 päivänä toukokuuta 1980 annettu lakiasetus N:o 160/80, sellaisena kuin se on muutettuna 30 päivänä toukokuuta 1997 annetulla lakiasetuksella N:o 133-C/97). f) Maksuihin perustumaton leskeneläke (11 päivänä marraskuuta 1981 annettu sääntelyasetus N:o 52/81)." 5. Muutetaan liitettä VI seuraavasti: a) Lisätään otsakkeeseen "G. IRLANTI" seuraava alakohta: "11. Oikeus yksinomaan Irlannin lainsäädännön mukaiseen perheen tulolisään keskeytetään, kun saman ajanjakson aikana ja saman perheenjäsenen osalta perhe-etuuksia suoritetaan pelkästään Yhdistyneen kuningaskunnan lainsäädännön nojalla tai asetuksen 73, 74, 77 tai 78 artiklan mukaisesti näiden etuuksien määrään asti." b) Lisätään otsakkeeseen "O. YHDISTYNYT KUNINGASKUNTA" seuraava alakohta: "21. Oikeus yksinomaan Yhdistyneen kuningaskunnan lainsäädännön mukaiseen perheavustukseen keskeytetään, kun saman ajanjakson aikana ja saman perheenjäsenen osalta perhe-etuuksia suoritetaan pelkästään Irlannin lainsäädännön nojalla tai asetuksen 73, 74, 77 tai 78 artiklan mukaisesti näiden etuuksien määrään asti." 2 artikla Muutetaan asetusta (ETY) N:o 574/72 seuraavasti: 1. Korvataan 122 artikla seuraavasti: "122 artikla Tiettyjen liitteiden muuttamista koskevia erityissäännöksiä Täytäntöönpanoasetuksen liitteitä voidaan muuttaa komission asetuksella kyseisen jäsenvaltion tai jäsenvaltioiden tai niiden toimivaltaisten viranomaisten pyynnöstä sen jälkeen, kun hallintotoimikunta on antanut asiassa lausunnon" 2. Muutetaan liitettä 5 seuraavasti: a) Korvataan otsakkeessa "43. ESPANJA - ITALIA" ilmaisu "ei mitään" seuraavasti: "Sopimus, tehty 21 päivänä marraskuuta 1997, asetuksen 36 artiklan 3 luvun mukaisesta sairauteen ja äitiyteen liittyvien luontoisetuuksien korvaamisesta ja täytäntöönpanoasetuksen 93, 94, 95, 100 artiklan ja 102 artiklan 5 kohdan mukaisista korvausmenettelyistä sairaus- ja äitiysvakuutusetuuksien ja maksamattomien saatavien osalta.". 3. Muutetaan liitettä 10 seuraavasti: Muutetaan otsakkeen "E. RANSKA", 5 alakohta seuraavasti: "5. Sovellettaessa asetuksen 14 artiklan 1 kohdan b alakohdan, 14 a artiklan 1 kohdan b alakohdan ja 17 artiklan säännöksiä: Centre de sécurité sociale des traveilleurs migrants (siirtotyöläisten sosiaaliturvan keskus), Paris." 3 artikla Tämä asetus tulee voimaan sen julkaisemista Euroopan yhteisöjen virallisessa lehdessä seuraavan kuukauden ensimmäisenä päivänä Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 149, 5.7.1971, s. 2. Asetus saatettuna ajan tasalle asetuksella (EY) N:o 118/97 (EYVL L 28, 30.1.1997) ja viimeksi muutettuna asetuksella (EY) N:o 1606/98 (EYVL L 209, 25.7.1998). (2) EYVL L 74, 27.3.1972, s. 1. Asetus saatettuna ajan tasalle asetuksella (EY) N:o 118/97 (EYVL L 28, 30.1.1997) ja viimeksi muutettuna asetuksella (EY) N:o 1290/97 (EYVL L 176, 4.7.1997).